NBA taurė

NBA taurė () – kasmetinis Nacionalinės krepšinio asociacijos (NBA) turnyras, vykstantis reguliariojo sezono metu. Turnyras oficialiai paskelbtas 2023 m. liepos 8 d. ir debiutavo 2023–2024 m. NBA sezone, kur iš pradžių buvo vadinamas NBA vidurio sezono turnyru (NBA In-Season Tournament).

Tai kelių etapų turnyras, kuris prasideda nuo grupių etapo, o po jo vyksta atkrintamosios varžybos. Nugalėtojų komanda gauna trofėjų, dar vadinamą NBA taure, o kiekvienas laimėjęs žaidėjas – piniginį prizą (500 000 JAV dolerių). Pirmąją NBA taurę laimėjo Los Andželo „Lakers“, o naudingiausiu turnyro žaidėju paskelbtas LeBron James.
 Aprangos ir aikštelės 
Taurės rungtynėse namų komandos dėvi „Statement“ serijos aprangas, o išvykos komandos – „Association“ serijos aprangas. Rungtynės žaidžiamos specialiai šiam renginiui pritaikytose krepšinio aikštelėse. Skirtingai nei reguliariajame sezone, šiose aikštelėse yra visiškai nudažyta klevo danga su trimis koncentriniais apskritimais. NBA taurė eksponuojama aikštės viduryje, o trofėjaus siluetai nupiešti ant baudų metimo zonos. Aikštelės dizainas kontrastuoja su namų komandos „Statement“ apranga tam tikram sezonui.

Reakcijos į unikalius aikštelių dizainus buvo įvairios, o Dalaso „Mavericks“ savininkas Mark Cuban teigė, kad jis „nėra aikštelių gerbėjas“, nors pripažino, kad tai buvo „puiki rinkodaros idėja“. Kai kurie krepšininkai, įskaitant Jaylen Brown ir Luką Dončičių, skundėsi, kad naujosios aikštelės buvo slidžios. Socialinėje žiniasklaidoje sirgaliai skundėsi, kad aikštelės yra pernelyg ryškios ir blaško dėmesį.

Nugalėtojai
Paryškinta NBA taurės čempionai
 Sezonas Data  Vakarų čempionai TrenerisRezultatas Rytų čempionai Treneris Turnyro naudingiausias žaidėjasIšnašos 2023–24 2023 m. gruodžio 9 d. Los Andželo „Lakers“ Darvin Ham123:109  Indianos „Pacers“ Rick Carlisle LeBron James 2024–25 2024 m. gruodžio 17 d.  Oklahoma Sičio „Thunder“ Mark Daigneault81:97 Milvokio „Bucks“ Doc Rivers Giannis Antetokounmpo 2025–26 2025 m. gruodžio 16 d.  San Antonijo „Spurs“ Mitch Johnson113:124 Niujorko „Knicks“ Mike Brown Jalen Brunson

 Rezultatai pagal komandas 
KomandaPergalėsPralaimėjimaiPasirodymai%Čempionų metaiPralaimėjimų metaiLos Andželo „Lakers“1012023—Milvokio „Bucks“1012024—Niujorko „Knicks“1012025—Indianos „Pacers“011—2023Oklahoma Sičio „Thunder“011—2024San Antonijo „Spurs“011—2025
Apdovanojimai
Po turnyro lyga įteikia NBA taurės trofėjų, NBA taurės naudingiausio žaidėjo apdovanojimą, čempionato medalius ir sudaro simbolinę komandą.

 Trofėjus 
Turnyrą laimėjusiai komandai atitenka NBA taurė. Trofėjų sukūrė Victor Solomon, o pagamino – „Tiffany & Co“. Jis pagamintas iš 16 kg sterlingo sidabro, padengtas 24 karatų auksu, juodos keramikos ir yra 23 colių (58 cm) aukščio, simbolizuojančio turnyro sukūrimo metus. Dizaine pavaizduota juoda taurė, apsupta aštuoniais auksiniais strypais, o pagrindą įkvėpė naujieji konferencijų čempionų trofėjai. Aštuoni strypai reiškia aštuonias komandas, kurios patenka į atkrintamąsias varžybas.

 NBA taurės simbolinės komandos ir naudingiausi žaidėjai 

Naudingiausią žaidėją (MVP) renka atrinktos žiniasklaidos komisijos nariai, taip pat internetiniai sirgalių balsai. Inauguraciniame turnyre 20 balsų skyrė žiniasklaidos atstovai, o 5 balsus skyrė sirgaliai.

Paryškintu šriftu pažymėti naudingiausi turnyro krepšininkai. Skliausteliuose nurodyti skaičiai rodo, kiek kartų žaidėjas buvo išrinktas į NBA taurės simbolinę komandą.
 Metai Žaidėjai Komandos  2023 Giannis Antetokounmpo Milvokio „Bucks“  Anthony Davis Los Andželo „Lakers“ Kevin Durant Finikso „Suns“ Tyrese Haliburton Indianos „Pacers“ LeBron James Los Andželo „Lakers“ 2024 Giannis Antetokounmpo (2) Milvokio „Bucks“  Shai Gilgeous-Alexander Oklahoma Sičio „Thunder“ Damian Lillard Milvokio „Bucks“ Alperen Şengün Hiustono „Rockets“ Trae Young Atlantos „Hawks“ 2025 Jalen Brunson Niujorko „Knicks“  Luka Dončić Los Andželo „Lakers“ De'Aaron Fox San Antonijo „Spurs“ Shai Gilgeous-Alexander (2) Oklahoma Sičio „Thunder“ Karl-Anthony Towns Niujorko „Knicks“
 Išnašos 

Kategorija:National Basketball Association